**LIQUI MOLY inntar plenen i Stuttgart**

Bedriften fortsetter sponsingen av tennisturneringen MercedesCup

**Juni 2018 – LIQUI MOLY er for sjuende gang på rad en av hovedsponsorene for MercedesCup, som arrangeres i Stuttgart fra 9. til 17. juni. «Vi er opptatt av å ha langsiktige samarbeid med leverandører, kunder og markedsføringspartnere», betoner Peter Baumann, som har ansvar for den globale markedsføringen av den tyske motorolje- og additivspesialisten.**

Sportslige og teknologiske prestasjoner i verdensklasse: «I tennissporten står TC Weissenhof-anlegget i Stuttgart – og den prestisjetunge internasjonale turneringen som hvert av går av stabelen der – for topprestasjoner. Akkurat på samme måte som Mercedes og LIQUI MOLY står for teknisk perfeksjon», sier Peter Baumann. At motoroljeselskapet har blinket seg ut nettopp dette arrangementet, har å gjøre både med tilknytningen til det stjernemerkede bilmerket,

og den høye populariteten: MercedesCup er en av de få turneringene i ATP World Tour spilles på gressplen, og det er derfor alltid mange som deltar. Det sikrer i sin tur høye tilskuertall og mye oppmerksomhet i media. Fjorårets vinner, Lucas Pouille fra Frankrike, vil her være ett av midtpunktene. Mye blest blir det nok også om Roger Federer, som har 20 Grand Slam-titler å skilte med. For ham vil arrangementet samtidig være en opplading til Wimbledon-turneringen i England – en turnering han allerede har vunnet åtte ganger. Han ønsker naturlig nok sin plass på vinnerlisten sammen med Björn Borg, Ivan Lendl, Andre Agassi, Michael Stich, Thomas Muster og Rafael Nadal.

«Internasjonale arrangementer er for oss svært viktige», understreker LIQUI MOLYs markedsføringssjef. «Som Tysklands mest populære motoroljemerke ønsker vi å være ledende ikke bare på hjemmemarkedet, men også globalt.» Med plasseringen på skiltene foran og langs sidelinjene er motoroljemerket midt i smørøyet for kameraene under TV-overføringen i Stuttgart. I tillegg kommer presseoppslagene: Mer enn 100 journalister fra inn- og utland kommer til å rapportere fra Stuttgart. TV-overføringen til hele verden garanterer at også årets turnering når ut til millioner av publikummere. Én svært viktig detalj som Peter Baumann påpeker: «Vi er det eneste motoroljemerket som er representert under denne turneringen.»

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. Selskapets produkter forhandles i 120 land, og omsetningen i 2017 kom på 532 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de